proxectonos/corpus_dominio_legal_administrativo_tmp huggingface dataset:
28/06/2016 | Administración LocalMunicipal
Ames
Expropiación forzosa abastecemento en Ames e Brión 1ª fase, execución ETAP e depósito de cabeceira (clave: OH.215.799)

En cumprimento do disposto no artigo 49 do Regulamento de Expropiación Forzosa do 26 de Abril de 1957, o Concello de Ames resolveu proceder a efectuar o pago dos xustos prezos de xurado así como dos xuros de demora devengados, correspondentes ós expedientes de expropiación forzosa instruídos con motivo das obras do proxecto “abastecemento en Ames e Brión 1ª fase, execución ETAP e depósito de cabeceira”, (clave: OH.215.799) ós/as propietarios/as das fincas cuxa relación figura exposta no taboleiro de anuncios do concello. O pago terá lugar o día 15 de xullo de 2016, dende as 10:00 ata as 10:30 horas, na Casa Consistorial do Concello de Ames. O que se fai público, para xeral coñecemento, advertindo ós/as interesados/as, que o pago farase precisamente ós/as que figuren como donos da cousa ou titulares do dereito expropiado, e que deberán identificarse co documento nacional de identidade debendo xuntar as escrituras que acrediten o seu dereito. Ames, a 20 de xuño de 2016 Emma Jane Xavier Manuel Olamusu Cantabella
28/06/2016 | Administración LocalMunicipal
Sada
Secretaría
Anuncio licitación para a subministración mediante renting dun vehículo para a policía local

a) Organismo: CONCELLO DE SADA b) Dependencia que tramita o expediente: Secretaría c) Nº expediente: CSU 2016001 a) Descripción do obxecto: SUBMINISTRACIÓN MEDIANTE RENTING DUN VEHÍCULO PARA A POLICIA LOCAL b) Nº unidades a entregar: 1 c) División por lotes e número: Non d) Lugar de entrega: ante a Casa do Concello e) Prazo de entrega: 2 meses a) Tramitación: Ordinaria b) Procedimiento: Aberto c) Forma: Varios criterios de adxudicación Prezo sen IVE: 20.880,00 € IVE: 4.384,00 € Importe total: 25.264,80 € a) Entidade: Secretaría-Edificio de usos administrativos do Concello de Sada b) Enderezo: Avda. Da Mariña 25-Sada c) Localidade e código postal: 15160 Sada (A Coruña) d) Teléfono: 981 62 00 75 e) Telefax: 981 62 12 74 f) Data límite de obtención de documentos e información: Ata o día anterior á fina lización do prazo. a) Clasificación: Non se esixe b) Solvencia económica e financieira e solvencia técnica e profesional: Non se exixe a) Data límite presentación: 15 días naturais a partir da inserción do anuncio no BOP, agás sábado que quedará prorrogado ao primeiro día hábil seguinte. b) Documentación a presentar: Sobre A “Documentación” Sobre B “Oferta económica” c) Lugar de presentación.1.- Entidade: Rexistro Xeral do Concello de Sada 2.- Enderezo: Avda. Da Mariña 25 (edificio administrativo) 3.- Localidade e código postal: 15160 SADA d) Prazo durante o cal o licitador estará obrigado a manter a súa oferta: 3 meses e) Admisión de variantes: Non se admiten a) Entidade: CONCELLO DE SADA b) Enderezo: Avda. da Mariña 25 c) Localidade: SADA d) Data: 2º día hábil seguinte ao de finalización do prazo de presentación de ofertas, agás sábado e) Hora: 11 horas 10.- GASTOS DE ANUNCIOS: Máximo 500 € Sada, 20/06/2016 O alcalde, Oscar Benito Portela Fernández
28/06/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.52428. Roza e recheo. Concello de Cerceda

Icla del Noroeste S. L. solicita de Augas de Galicia por atoparse nas marxes do río das Abeleiras, a autorización de obras, no polígono 40, parcela 560, no lugar de A Silva, parroquia de, Concello de Cerceda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52428. As obras solicitadas consisten na roza e recheo, de terra vexetal, de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerceda ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 15 de xuño de 2016 O xefe do servizo territorial Néstor Rodríguez Arias
28/06/2016 | Administración LocalMunicipal
Neda
Anuncio aprobación definitiva do orzamento do exercicio 2016

Habendo quedado definitivamente aprobado polo Pleno deste Concello o presuposto xeral para o exercicio económico do 2016, por acordo adoptado polo Pleno o día 30 de maio do 2016, en cumprimento do que dispón o artigo 150.3 da Lei 30/88, do 28 de decembro, faise público que o mesmo, tanto en gastos como en ingresos ascende a contía que se indica, correspondendo a cada capítulo as cantidades que se expresan no seguinte detalle: Na referida sesión tamén acordouse aproba-lo cadro de persoal e a relación de postos de traballo desta Corporación que, de acordo co que preceptúa o artigo 127 do Real decreto lexislativo 781/86, do 18 de abril, reprodúcense de seguido: O que se fai público ós efectos establecidos pola lexislación vixente. Vila de Neda, a 21 de xuño do 2016 O ALCALDE.- Asdo./Angel Alvariño Saavedra
20/06/2016 | Administración LocalMunicipal
Irixoa
Modificación orzamentaria n.º 3/2016: aprobación e resumo por capítulos

PUBLICACIÓN NOVO RESUMO POR CAPÍTULOS EXPTE.3/2016 Aprobado definitivamente o expediente de modificación orzamentaria n.º 3/2016, mediante resolución da Alcaldía do 13-6-2016, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real decreto lexislativo 2/2004, do 5 de marzo, de texto refundido da Lei reguladora das facendas locais. Irixoa, 14 de xuño de 2016. O alcalde Antonio Deibe Sanmartín
20/06/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de edición, publicación, distribución e explotación da obra gañadora do XXVII premio de narrativa Torrente Ballester

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00131.2. Obxecto do contrato: SERVIZOS DE EDICIÓN, PUBLICACIÓN, DISTRIBUCIÓN E EXPLOTACIÓN DA OBRA GAÑADORA DO XXVII PREMIO DE NARRATIVA TORRENTE BALLESTER.3. Prazo de execución: o prazo de vixencia da cesión dos dereitos será ata o 14 de xuño de 2017, polo que o prazo de execución do contrato comprenderá o período necesario para a publicación, distribución e explotación da totalidade dos exemplares que sexan editados ata o 14/06/2017, desde a realización da tirada ou tiradas correspondentes ata a venda de todos os exemplares que as compoñen. A primeira impresión da obra deberá ser posta á venda, como máximo, o 01/12/2016.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios.5. Presuposto: ao tratarse dunha cesión gratuíta de dereitos, o presente contrato non ten repercusión económica para a Deputación.6. Garantía provisional: non se esixe.7. Garantía definitiva: non se esixe.8. Requisitos específicos do contratista: ver cláusula 10 do prego.8 bis. Cclasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. do Porto da Coruña, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de referencias técnicas non valorables automáticamente que se indica no anexo n.º 3 do Prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario ata un máximo de 500 €. A Coruña, 10 de xuño de 2016. O PRESIDENTE O SECRETARIO Valentín González Formoso José Luis Almau Supervía
20/06/2016 | Administración LocalMunicipal
Mugardos
Aprobación lista definitiva para a provisión temporal de postos de traballo do Concello de Mugardos, categoría auxiliar de axuda no fogar- 3ª actualización

O Sr. Alcalde-Presidente do Concello de Mugardos, dictou, con data 15.06.2016, a resolución da alcaldía núm.461/2016, pola que se prestou aprobación á lista definitiva actualizada para a provision temporal de postos de traballo do Concello de Mugardos na categoría de auxiliar de axuda no fogar (3ª actualización) A lista coas puntuacións totais optidas polas persoas aspirantes publicarase na páxina web municipal (www.concellodemugardos. gal). Poderáse obter información relativa á puntuación desglosada polos apartados obxecto de baremación chamando aos teléfonos 981 47 03 38 e 981 47 02 90 (ext.2016/loc.5). Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Contra o presente acordo, definitivo en vía administrativa, poderán as/os interesadas/os interponer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Asemesmo, poderase interpoñer calquera outro recurso que estime pertinente. Mugardos, 15 DE XUÑO DE 2016 O ALCALDE Asdo. JUAN DOMINGO DE DEUS FONTICOBA
20/06/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Mantemento dos equipos servidores municipais

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00218.2. Obxecto do contrato: MANTEMENTO DOS EQUIPOS SERVIDORES MUNICIPAIS.3. Prazo de execución: un ano dende o 26 de agosto de 2016 ou da data de formalización do contrato en documento administrativo, se fose posterior, prorrogable até un máximo dun ano máis.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: 39.939,00 €, IVE incluído.5 bis. Valor estimado: 66.014,88 €. 6. Garantía provisional: non se esixe 7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, os licitadores poderán acreditar a solvencia, indistintamente, mediante a clasificación no grupo V, subgrupo 3, categoría a (categoría Real decreto 1098/2001) equivalente á actual categoría 1 (categoría Disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na cláusula 10.1. b) G do prego de cláusulas administrativas particulares.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo nº 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 14 de xuño de 2016. O PRESIDENTE O SECRETARIO Valentín González Formoso José Luis Almau Supervía
20/06/2016 | Administración LocalMunicipal
Vedra
Secretaría-Intervención
Creación ficheiro de control de presenza

En Resolución da Alcaldía de data seis de xuño de dous mil dezaseis ditouse o seguinte: O artigo 20 da Lei Orgánica 15/1999, do 13 de decembro, de protección de datos de carácter persoal, establece que a creación, modificación ou supresión dos ficheiros das Administracións Públicas só poderán facerse por medio de disposición xeral publicada no Boletín Oficial do Estado ou diario oficial correspondente. A entrada en vigor do Regulamento de desenvolvemento da Lei Orgánica 15/1999, de 13 de decembro, de protección de datos de carácter persoal (LOPD 15/1999), aprobado mediante o Real Decreto 1720/2007, de 21 de decembro (RD 1720/2007), introduciu, a través dos artigos 53 e 54, algunhas novidades en canto á forma e contidos da disposición, destacando a necesidade de especificar o sistema de tratamento do ficheiro, podendo ser automatizado, non automatizado ou parcialmente automatizado. No exercicio das competencias que teño atribuídas, e a fin de cumprir co establecido no artigo 20 da mencionada Lei, así como do artigo 52 do Regulamento de desenvolvemento da mesma, RESOLVO: Primeiro.- Crear o ficheiro incluído no Anexo desta Resolución de Alcaldía co nome de “CONTROL DE PRESENZA”, en cumprimento do artigo 20 da Lei Orgánica 15/1999 e o artigo 54.1 do Regulamento de Desenvolvemento. Este ficheiro será o correspondente ao novo servizo de control horario de entrada e saída do persoal municipal no seu posto de traballo. Segundo.- Os ficheiros que se recollen no anexo desta Resolución, rexeranse polas disposicións xerais e instrucións que se detallen para cada un deles, e estarán sometidos, en todo caso, ás normas legais e regulamentarias de superior rango que lles sexan aplicables. Terceiro.- Resultando que este concello dispón da regulación dos ficheiros de datos de carácter persoal do CONCELLO DE VEDRA, aprobada inicialmente por acordo plenario do 14 de maio de 2014, e publicado o seu texto definitivo no Boletín Oficial da Provincia núm.137, de data 21 de xullo de 2014. Cuarto.- En cumprimento do artigo 55 do Regulamento de desenvolvemento da Lei 15/1999, os ficheiros serán notificados para a súa inscrición no Rexistro Xeral de Protección de Datos no prazo de trinta días desde a publicación desta Resolución de Alcaldía no Boletín Oficial da Provincia. Quinto.- A presente Resolución de Alcaldía entrará en vigor o día seguinte da súa publicación no Boletín Oficial da Provincia. Vedra, a nove de xuño de 2016.- Alcalde: Carlos Martínez Carrillo
20/06/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 14 de xuño de 2016, da Xefatura Territorial da Coruña, de levantamento das actas previas á ocupación de bens e dereitos afectados pola instalación eléctrica denominada LMTS CTC RBT San Martiño de Abaixo, en Fisterra (IN407A 2015/264-1)

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada LMTS CTC RBT San Martiño de Abaixo, no concello de Fisterra (expediente IN407A 2015/264-1), por resolución desta xefatura territorial, do 11 de maio de 2016, a favor da entidade beneficiaria Unión Fenosa Distribución, SA, con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 2 de agosto de 2016 (martes) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello da Fisterra, deducida da que se someteu a información pública no DOG, no BOP e no xornal La Voz de Galicia de datas 11/11/2015, 28/10/2015 e 22/12/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial do Estado. A Coruña, 14 de xuño de 2016 Isidoro Martínez Arca Xefe territorial da Coruña
20/06/2016 | Administración LocalMunicipal
Teo
Anuncio de licitación

ANUNCIO En data 14 de xuño de 2016 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares cos seus anexos, para a contratación, mediante procedemento aberto, con un único criterio de valoración, da obra incluida no POS adicional 1/2015, denominada “AFIRMADO E ACONDICIONAMENTO DAS ESTRADAS DO XIRIMBAO E LOUREIRO”, de acordo co seguinte cadro de características: Entidade adxudicadora: Concello de Teo. Obxecto do contrato: obra de “AFIRMADO E ACONDICIONAMENTO DAS ESTRADAS DO XIRIMBAO E LOUREIRO”. Procedemento de adxudicación: procedemento aberto, cun único criterio de valoración (factor prezo). Orzamento: 106.680,76 € (88.165,92 € de valor estimado do contrato e 18.514,84 € de IVE). Clasificación: non se esixe. Garantía provisional: non se esixe. Garantía definitiva: 5% do importe de adxudicación do contrato (IVE excluído). Prazo de execución: 4 meses. Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o perfil do contratante (www.concellodeteo.com). Proposisións: poderanse presentar no Rexistro Xeral do Concello, en horario de oficina, durante o prazo de 26 días naturais, contados desde o seguinte ao do último anuncio da licitación que se publique no Boletín Oficial da Provincia ou no perfil do contratante. Máis información na Secretaría xeral do Concello de Teo, Travesía da Ramallosa, 38.15883 Teo. Teléfono 981 815700. Fax 981 809401. Teo, 15 de xuño de 2016. O alcalde Rafael C. Sisto Edreira
20/06/2016 | Administración LocalMunicipal
A Laracha
Anuncio de contratación do servizo de roza de vías e parcelas municipais do Concello da Laracha

Anuncio para a contratación realización do servizo de traballos de roza mecanizado e manual nos camiños e parcelas municipais do Concello da Laracha Anuncio de procedemento aberto, para a adxudicación con un único criterio de adxudicación e tramitación urxente, do contrato do “SERVIZO DE ROZA DE VÍAS E PARCELAS MUNICIPAIS” do Concello da Laracha.1. Entidade adxudicadora: Concello da Laracha.2. Obxecto do contrato. a) Descrición do obxecto: servizo de traballos de roza mecanizado e manual nos camiños e parcelas municipais do Concello da Laracha. b) Nomenclatura CPV: 75251110-4: servizos de prevención de incendios. c) Lugar de execución: en diferentes zonas do termo municipal da Laracha. d) Prazo de execución: un ano, con posibilidade de prórroga por outro máis.3. Tramitación, procedemento e forma de adxudicación. a) Tramitación: urxente. b) Procedemento: aberto. c) Forma: único criterio de valoración.4. Orzamento. a) Orzamento máximo de licitación: 75348,62 € anuais (IVE incluído). b) Revisión de prezos: aplicarase sobre o importe do contrato, e levarase a cabo de conformidade co establecido nos artigos 89 e seguintes do TRLCSP.5. Garantías. a) Provisional: non se esixe. b) Definitiva: 5% do importe de adxudicación correspondente a unha anualidade, excluído o IVE.6. Obtención de documentación e información. a) Entidade: Departamento de Secretaría do Concello e no perfil do contratante a través da páxina web do Concello: www.concellolaracha.com ou da sede electrónica: https://sede.alaracha.es/gl/b) Domicilio: Praza do Concello, s/n, Torás. c) Localidade e código postal: A Laracha - 15145. d) Teléfono 981 605001. e) Telefax 981 606331. f) Data límite de obtención de documentos e información: ata as 15.00 horas do día en que finaliza o prazo de presentación de ofertas.7. Requisitos específicos do contratista. a) Clasificación: non se esixe. b) Acreditación solvencia económica e financeira, solvencia técnica e profesional: polos medios sinalados no prego de cláusulas administrativas.8. Criterios de valoración: prezo.9. Presentación das ofertas. a) Data límite de presentación: 15 días, a contar dende o seguinte ao de publicación do presente anuncio no BOP. b) Documentación a presentar: a especificada no prego de cláusulas administrativas particulares. c) Lugar de presentación: Rexistro Xeral do Concello e outros sinalados no artigo 38 da Lei 30/1992.10. Apertura das ofertas. a) Entidade: Concello. b) Domicilio: Praza do Concello, s/n - A Laracha. c) Data e hora: indicarase cunha antelación mínima de dous días hábiles no perfil do contratante.11. Gastos de publicación dos anuncios de licitación: serán por conta do adxudicatario. A Laracha, 16 de xuño de 2016. O alcalde José Manuel López Varela
20/06/2016 | Administración LocalMunicipal
Ferrol
Facenda e Patrimonio
Aprobación definitiva da modificación do regulamento de cesión de locais de propiedade municipal

EDICTO Por acordo plenario de 28 de xaneiro de 2016 aprobouse inicialmente modificación do regulamento dirixido a regular as cesións de inmobles. No período de información ó público non se presentaron ningunhas alegacións. O artigo 49 da Lei 7/85 reguladora das Bases do Réxime Local establece que, concluído o período de información pública se non se presentara ningunha reclamación entenderase definitivamente adoptado o acordo incial. Polo tanto, a redacción íntegra do art.9 do Regulamento sobre a cesión ou autorización de uso e locais de propiedade municipal, tendo en conta a modificación aprobada inicialmente, queda coma segue: “Artigo 9.–Corresponderalle ao cesionario, ou entidade autorizada: a) O aboamento dos gastos correntes aos que este subxeito o inmoble (subministro de enerxía eléctrica, teléfono, etc.), quedando exceptuado os locais que correspondan a cesións a favor de asociacións de veciños en relación aos seus consumos ordinarios de enerxia electrica e auga, tendo en conta as características do local é en relación ás actividades en defensa dos intereses xerais ou sectoriais dos veciños, gasto que asumira o Concello. b) Mantemento do inmoble e mobles que conteña en igual estado ao que foron entregados. c) A execución de calquera mellora que pretenda realiar no inmoble sempre que sexa autorizada previamente polo/a concelleiro/a delegado/a de Facenda e Patrimonio, tralo informe dos servicios técnicos. A mellora pasará –a todos os efectos– á titularidade da persoa propietaria do inmoble. d) Entregar anualmente unha memoria de todas as actividades realizadas no local. A memoria presentarase na última quincena do mes de decembro de cada exercicio”. O que se fai público para xeral coñecemento, podendo interponerse recurso contencioso administrativo contra os acordos elevados a definitivos no prazo de dous meses, contados a partir da publicación deste edito no Boletín Oficial da Provincia, diante a Sala do Contencioso-Administrativo do Tribunal Superior de Xustiza de Galicia. Ferrol, 14 de xuño de 2016. O alcalde Jorge Juan Suárez Fernández
20/06/2016 | Administración LocalMunicipal
Ferrol
Cultura
Aprobación definitiva do expediente de modificación do Anexo de subvencións nominativas orzamento 2016. Área de Educación

O Excmo. concello Pleno, na sesión do 28/04/2016, aprobou inicialmente o expediente de modificación do anexo de subvencións nominativas do orzamento, exercizo 2016 da Área de Educación, condicionado ó dictamen da Comisión de Facenda e Patrimonio, dictaminándose favorablemente por esta o día 10 de maio de 2016. Durante o período de exposición ao público non se formularon reclamacións, elevándose a definitivo o acordo provisional. Ao abeiro do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, faise público o seu resumo: Contra este acordo, que esgota a vía administrativa, poderase interpoñer directamente o recurso contencioso-administrativo perante o Tribunal Superior de Xustiza de Galicia, no prazo de dous meses, que comenzarán a contar o día seguinte á publicación do presente anuncio, tal como dispón o artigo 10 da Lei 29/98, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que considere oportuno. A presente modificación entrará en vigor, unha vez publicada no Boletín Oficial da Provincia, segundo o disposto no artigo 20 do RD 500/90 e no artigo 169 do Real Decreto Lexislativo 2/2004, do 20 de abril. Ferrol, 14 de xuño de 2016 O concelleiro delegado de Ensino e Universidade, Asdo.: Jesús Basterrechea López
20/06/2016 | Administración LocalMunicipal
Vedra
Secretaría-Intervención
Exposición pública conta xeral do exercicio 2015

Formulada e rendida a Conta Xeral do Orzamento desta Corporación correspondente ao exercicio de 2015 e informada pola Comisión de Economía e Especial de Contas, exponse ao público, cos documentos que a xustifican, na Secretaría desta Entidade por espacio de quince días hábiles, contados a partir do seguinte ao da inserción do presente edicto no Boletín Oficial da Provincia, para que os interesados lexítimos poidan examinala e formular por escrito os reparos e observacións que estimen pertinentes, durante o citado prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril, e 212.3 do Real Decreto Lexislativo 2/2004, de 5 de marzo. Vedra, 15 de xuño de 2016. O Alcalde, Asdo.: Carlos Martínez Carrillo
20/06/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de limpeza e acondicionamento de leiras rústicas da Deputación Provincial da Coruña

1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00195.2. Obxecto do contrato: servizos de limpeza e acondicionamento de leiras rústicas da Deputación Provincial da Coruña.3. Prazo de execución: dous anos a partir da data de formalización do contrato en documento administrativo, prorrogable ata un máximo de dous anos máis.4. Tramitación e procedemento de adxudicación. a) Tramitación: ordinaria. b) Procedemento: aberto, suxeito a regulación harmonizada (con multiplicidade de criterios de adxudicación). 5. Presuposto total: 138.700,00 €, IVE incluído.6. Garantía provisional: non se esixe.7. Garantía definitiva: 5% do prezo total de adxudicación (IVE excluído). 8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, os licitadores poderán acreditar a súa solvencia indistintamente mediante a clasificación no grupo O, subgrupo 6, categoría a (categoría Real decreto 1098/2001) actual categoría 1 (categoría Disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na cláusula 10.1. b) G.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: 20 de xullo de 2016. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do Prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. c) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario ata un máximo de 1.500,00 €. 12. Data de envío do anuncio ao Diario Oficial da Unión Europea: 10 de xuño de 2016. A Coruña, 14 de xuño de 2016. O PRESIDENTE O SECRETARIO Valentín González Formoso José Luis Almau Supervía
20/06/2016 | Administración LocalMunicipal
Fene
Secretaría
Anuncio 1ª modificación RPT

O Pleno do Concello de Fene en sesión do 02.06.2016 aprobou inicialmente a modificación da relación de postos de traballo. O expediente estará exposto ao público durante 20 días hábiles, prazo durante o cal os interesados poderán presentar reclamacións, suxestións ou as alegacións que consideren oportunas. No caso de que non se presenten reclamacións, suxestións ou alegacións, a aprobación inicial da RPT elevarase a definitiva. Fene, 7 de xuño de 2016 O alcalde Juventino José Trigo Rey
10/06/2016 | Administración LocalMunicipal
A Capela
Exposición pública do padrón fiscal e do período de pagamento en voluntaria da taxa de recollida e tratamento de RSU do 2º trimestre exercicio 2016

O padrón fiscal da taxa de prestación do servizo de recollida e tratamento de RSU correspondente ao 2o trimestre do exercicio 2016, foi aprobado por resolución da alcaldía do día 6 de xuño de 2016. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei reguladora das facendas locais), no prazo dun mes contado dende o seguinte ao da finalización do período de exposición pública do mencionado padrón fiscal. Contra a resolución recaída no recurso de reposición poderase interpoñer, diante do Xulgado do Contencioso-Administrativo competente, o recurso Contencioso-Administrativo no prazo de dous meses, contados dende o día seguinte ao da notificación a dita resolución. No caso de non recaer resolución algunha no prazo dun mes a contar dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos xurídicos establecidos nos artigos 43 e 44 da Lei 30/1992, do 26 de novembro, do réxime xurídico das administracións públicas e do procedemento administrativo común. Non obstante, se se considera convinte, poderase empregar e exercitar calqueira outro recurso. A publicación no BOP do presente anuncio ten o carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. O período de pagamento en voluntaria será o comprendido entre os días 1 e 31 de xullo de 2016. Os contribuíntes poderán efectuar o pagamento da débeda tributaria do seguinte xeito: Na caixa da Casa do Concello en horas de oficina. Na entidade colaboradora Abanca Corporación Bancaria, S. A., presentando o correspondente recibo. Os recibos domiciliados polos contribuíntes serán cargados directamente polas respectivas entidades bancarias á conta restrinxida de recadación que o concello ten designada para o efecto en Abanca Corporación Bancaria, S. A. Unha vez rematado o prazo de pagamento en voluntaria sinalado, os débitos non satisfeitos entrarán no período executivo, de acordo co establecido no artigo 161 da Lei 58/2003, de 17 de decembro, xeral tributaria, devengando os recargos e xuros de demora establecidos nos artigos 26 e 28 da referida norma. A Capela, 6 de xuño de 2016 O Alcalde, Manuel Meizoso López
10/06/2016 | Administración LocalMunicipal
Betanzos
Anuncio de aprobación definitiva do orzamento exercicio 2016

Aprobación definitiva do orzamento xeral para o exercicio 2016 O orzamento xeral do Concello de Betanzos para o exercicio 2016 foi aprobado inicialmente polo Pleno da Corporación en sesión de data 21 de abril de 2016 e publicado no Boletín Oficial da Provincia núm.81, do 29 de abril de 2016. Durante o período de exposición ao publico foi presentada unha alegación que foi resolta en sesión do Pleno de data 31 de maio de 2016, aprobando con carácter definitivo o orzamento xeral para o exercicio 2016, as bases de execución do orzamento e o cadro de persoal, de conformidade co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Segundo o disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento. CADRO DE PERSOAL 2016 En virtude do disposto no artigo 127 do Real decreto lexislativo 781/1986, do 18 de abril, procédese á publicación íntegra do cadro de persoal para 2016. A) PERSOAL FUNCIONARIO B ) PERSOAL LABORAL Segundo o disposto no artigo 171.1 do citado Real decreto lexislativo 2/2004, poderase interpoñer directamente contra a aprobación definitiva, recurso contencioso-administrativo na forma e nos prazos que establecen as normas da indicada xurisdicción. Betanzos, 1 de xuño de 2016. O alcalde José Ramón García Vázquez
10/06/2016 | Administración LocalMancomunidades
Mancomunidade de Concellos Serra do Barbanza
Emprazamento no PO 149/2016

A Presidencia da Mancomunidade de Concellos da Serra do Barbanza, con data de 31/05/2016 resolveu: “Visto que no Xulgado do Contencioso-Administrativo núm.2 da Coruña, tramítase recurso contencioso-administrativo, procedemento ordinario núm.149/2016, sendo recorrente Fomento Construcciones y Contratas SA e sendo demandada a Mancomunidade de Concellos da Serra do Barbanza; recurso interposto contra os seguintes actos administrativos: – Resolución núm.58/2016 de 08.03.2016 que desestima o recurso potestativo de reposición interposto por FCCSA contra a Resolución da Presidencia núm.279 de 28.12.2015 (“Rexeitamento de facturas presentadas na Plataforma de facturación electrónica FACe”) – Resolución núm.59/2016 de 08.03.2016 que desestima o recurso potestativo de reposición interposto por FCC SA contra a Resolución da Presidencia núm.30/2016 de 09.02.2016 (“Rexeitamento de facturas presentadas na Plataforma de facturación electrónica FACe”) – Resolución núm.62/2016 de 15.03.2016 que desestima o recurso potestativo de reposición interposto por FCC SA contra a Resolución da Presidencia núm.56/2016 de 02.03.2016 (“Rexeitamento de facturas presentadas na Plataforma de facturación electrónica FACe”) En cumprimento da resolución do Xulgado de data de 25 de maio de 2016, ditada no procedemento de referencia, con Rexistro de Entrada da Mancomunidade núm.157 de data de 30/05/2016 RESOLVE: Primeiro: Remitir ao Xulgado do Contencioso-Administrativo núm.2 da Coruña copia autenticada, con índice de documentos e debidamente foliado, do expediente do que dimanan as resolucións recorridas. Segundo: Notificar esta resolución a cantos interesados aparezan no expediente, mediante notificación persoal, publicación de anuncio no BOP, co obxecto de emprazar aos interesados para comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, da Xurisdicción Contencioso-Administrativa” Lousame, a 1 de xuño de 2016. A Presidenta Asdo. Mª Teresa Villaverde Pais
10/06/2016 | Administración LocalMunicipal
San Sadurniño
Aprobación inicial de expediente de modificación de créditos

A Xunta de Goberno Local deste Concello, en sesión celebrada o pasado día 01/06/16, aprobou inicialmente o expediente de modificación de créditos nº 03/2016, de ampliación de créditos por unha cantidade total de 78.253,95 € euros, dentro do orzamento do presente exercicio 2016. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 2 de xuño de 2016. O Alcalde, Secundino García Casal.
10/06/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.46338.- Concesión

Josefa Varela Rey solicita de Augas de Galicia un caudal de 300 m3/ano de augas procedentes dun pozo no lugar da Cambrelle, parroquia de Razo (San Martiño), Concello de Carballo (A Coruña), con destino a uso Rega / Agrario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.46338 As características do aproveitamento son: SOLICITANTE: Miren Elixabete Matges Udabe CAUDAL INSTANTÁNEO: 1,33 litros/segundo VOLUME MÁXIMO ANUAL: 300 m3 ORIXE: Pozo na parcela 77 do polígono 213 LUGAR: Cambrelle PARROQUIA: Razo (San Martiño) CONCELLO: Carballo DESTINO: Rega dos invernadoiros por goteo e aspersión no predio con referencia catastral 15019A213000770000EP Realízase a captación mediante un pozo dende o que se impulsan a augas para a rega por goteo e aspersión dos invernadoiros dentro da mesma parcela que se atopa na zona de policía do rego de Pardiñas. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2-9º andar (A Coruña), onde estará exposto o expediente de que se trata, para que poida ser examinado por quen o desexe. A Coruña, 31 de maio de 2016 O xefe do servizo territorial Néstor Rodríguez Arias
10/06/2016 | Administración LocalMunicipal
Cabana de Bergantiños
Notificación a Evaristo Trillo Pérez

De conformidade co establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e dado que téndose intentada a notificación no último domicilio coñecido, a mesma resultou infructuosa, publícase a comunicación feita desde este Concello a don Oscar Alfredo Abel Vicente Abouhaboucha Pessarrodona en resposta ás queixas presentadas polo mesmo relativas a unha granxa colindante coa súa vivenda. Tendo en conta que, en atención ó previsto no artigo 61 da Lei 30/1992, o acto non se publica na súa integridade, fáiselle saber ó interesado que o texto íntegro da comunicación que se notifica, a documentación que se acompaña así como o expediente se atopa á súa disposición nas dependencias municipais deste Concello (A Carballa, s/n - Cesullas-Cabana de Bergantiños), en horario de 9.00 a 14.00. O que se lle informa ós efectos oportunos. Cabana de Bergantiños, a 24 de maio de 2016. O ALCALDE Asdo.: José Muíño Domínguez
10/06/2016 | Administración LocalMunicipal
Ribeira
Aprobación inicial regulamento de regalos e obsequios dos membros da corporación muncipal e empregados/as públicos/as Concello de Ribeira

Ref/Secretaría Xeral/Santi Brindle Beneit O Pleno da Corporación, na Sesión Ordinaria realizada o día 30 de maio de 2016, aprobou inicialmente o Regulamento de Regalos e Obsequios dos membros da Corporación Municipal e empregados/as públicos/as do Concello de Riveira nos termos nos que figura no expediente e coa redacción que no mesmo se recolle. O que se fai público coa fín de que os interesados poidan presentar reclamacións ou suxestións, no prazo de trinta días computados a partir do día seguinte ó da publicación do presente anuncio no BOP, e que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Riveira, 3 de xuño de 2016. O alcalde-presidente. Asdo. Manuel Ruiz Rivas
10/06/2016 | Administración LocalMunicipal
Culleredo
Secretaría Xeral. Padrón de Habitantes
Anuncio delegación voda 28/05/2016

Por resolución ditada en data 24 de maio de 2016, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Ingrid Patricia Megan Elizabeth Regulez Couch, para a celebración do matrimonio civil entre Don PEDRO SEBASTIAN FERNANDEZ ALONSO MARTYNENKO. e Dona CONCEPCION CARMEN FERNANDEZ OLIVA CUMBE o vindeiro sábado, día 28 de maio de 2016, ás 19.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 26 de maio de 2016 O Alcalde-Presidente Julio Sacristán de Diego
10/06/2016 | Administración LocalMunicipal
Ferrol
Planeamento e Xestión
Edicto da aprobación inicial da modificación puntual da Ordenanza reguladora das terrazas dos establecementos de hostalería

EDICTO O Excmo. Pleno do Concello de Ferrol, en sesión levada a cabo o día 26 de maio de 2016, acordou aprobar inicialmente a modificación puntual da Ordenanza reguladora das terrazas dos establecementos de hostalería e abrir período de información pública e audiencia aos interesados. Así mesmo e de conformidade co artigo 49 da LBRL, sométese a dita modificación puntual da ordenanza a información pública polo prazo de 30 días, para os efectos de que os interesados acheguen reclamacións e suxerencias. O período de información pública comezará a contar desde o día seguinte á publicación efectuada, a cuxo efecto poderá ser examinado o expediente por tódalas persoas que poidan resultar interesadas, no Departamento de Urbanismo do Concello, en horas de atención ao público, de 9 a 14 horas, no 5.º andar. O que se fai público para xeral coñecemento. Ferrol, 3 de xuño de 2016. O alcalde Asdo.: Jorge Juan Suárez Fernández
10/06/2016 | Administración LocalMunicipal
Ribeira
Regulamento réxime interno viveiro de empresas concello de Ribeira

Ref/Secretaría Xeral/Ruben Alberto Viudas Enciondo O Pleno da Corporación, na Sesión Ordinaria realizada o día 30 de maio de 2016, aprobou inicialmente o Regulamento de Réxime Interno Viveiro de Empresas do Concello de Riveira nos termos nos que figura no expediente e coa redacción que no mesmo se recolle. O que se fai público coa fín de que os interesados poidan presentar reclamacións ou suxestións, no prazo de trinta días computados a partir do día seguinte ó da publicación do presente anuncio no BOP, e que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Riveira, 3 de xuño de 2016. O alcalde-presidente. Asdo. Manuel Ruiz Rivas
10/06/2016 | Administración LocalMunicipal
Cee
Delegación de funcións do alcalde

ANUNCIO RESOLUCIÓN DO ALCALDE N.º 388/2016 LUKMAN ABATO BOULMANE _____________________________________________________________________ Cee, 2 de xuño de 2016 Tendo previsto ausentarme do termo municipal de Cee desde o luns, día 6 de xuño ata o venres, día 10 de xuño de 2016. Vistos os artigos 21.3 da Lei 7/1985, de 2 de abril, Reguladora das Bases de Réxime Local e 61, apartados 3 e 4, da Lei 5/1997, de 22 de xullo, de Réxime Local de Galicia, e de acordo con estes, RESOLVO: 1.º.–Delegar no 1.º tenente de alcalde do Concello, don Hercules Peique Benabad, as funcións que son propias do meu cargo durante os días referidos: desde o luns, día 6 de xuño ata o venres, día 10 de xuño de 2016, ambos os dous incluidos.2.º.–Que a presente delegación se comunique ao 1.º tenente de alcalde para o seu coñecemento e aceptación, que sexa publicada no Boletín Oficial da Provincia e se lle dea conta ao Pleno do Concello na primeira sesión ordinaria que realice. Mándao e asínao o alcalde, constando a sinatura secretarial no presente acto para os únicos efectos de fe pública e recoñecemento da sinatura. O alcalde A secretaria Ramón Vigo Sambade Rocío Hermida Cancela
10/06/2016 | Administración LocalMunicipal
Ribeira
Aprobación inicial regulamento servizo muncipal de mercados de abastos minoristas Concello de Ribeira

Ref/Secretaría Xeral/Felix Martin Alives Gonzalez Palenzuela O Pleno da Corporación, na Sesión Ordinaria realizada o día 30 de maio de 2016, aprobou inicialmente o Regulamento do Servizo Municipal de Mercados de abastos minoristas do Concello de Riveira nos termos nos que figura no expediente e coa redacción que no mesmo se recolle. O que se fai público coa fín de que os interesados poidan presentar reclamacións ou suxestións, no prazo de trinta días computados a partir do día seguinte ó da publicación do presente anuncio no BOP, e que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Riveira, 3 de xuño de 2016. O alcalde-presidente. Asdo. Manuel Ruiz Rivas